
La kokplumoj 


de Joao Jose Santos l 

I 

ENKONDUKO 

La kristnaska epoko portas la kristanojn al 
pripenso pri aferoj, kiuj troofte kaŝiĝas en la 
subkonscio dum la tuta jaro. Tiam la plej 
bona parto de nia animo elaperas kriante 
sian ekziston, sin trudas, kaj devigas la 
homon manpreni alian homon, kisi 
mung^aĵĵozajn 1 infanojn kaj donaci varojn 
kaj monon al la mizeruloj. Poste, dum la tuta 
jaro, oni plu povas esti la diabloj, kiuj oni 
estas. 

Profitante tian spiriton, ni esperantistoj 
pripensu teruran agmanieron, el kiu tre 
bedaŭrinde ankoraŭ multaj ne liberiĝis. Ne, 
mi ne parolas pri murdoj, pri raboj, pri ŝteloj, 
pri finomoj, kaj ankaŭ ne pri la dezirego 
posedi la aliulan inon. Tute ne. Mi parolas pri 
io, kies gravecon oni opinias ne granda, kaj 
precize tial, tio trapasas la homajn rilatojn 
damaĝante ilin, preskaŭ ĉiam sen ripara 
ebleco. Mi parolas pri klaĉoj. 

neniam venĝas malkaŝe. Se li estas la pli 
forta, li ĵetas sin kiel rabobesto sur tiun, kiun 
li nomas sia malamiko, kiam la vido de tiu 
flamigas lian pasion, lian koleron kaj lian 
malamon. Sed plej ofte li kovras sin per 
hipokrita ŝajno, kaŝante en la fundo de sia 
koro la malbonajn sentojn, kiuj lin animas; li 
ekprenas malrektajn vojojn, sekvas en la 
ombro sian malamikon, kiu nenion 
suspektas, kaj atendas la taŭgan momenton, 
por sendanĝere frapi; li sin kaŝas de sia 
kontraŭulo kaj ĉi tiun senĉese spionas; li 
faras abomenajn kaptilojn kaj en oportuna 
momento verŝas venenon en lian kalikon. 
Kiam lia malamo ne iras ĝis tiaj ekstremoj, li 
atakas sian viktimon en ties honoro kaj 
korinklinoj; li ne hezitas eĉ antaŭ la 
kalumnio, kaj liaj perfidaj sugestoj, lerte 
dissemitaj per ĉiuj ventoj, iom post iom 
amasiĝas sur la vojo. Sekve, prezentante sin 
en la lokoj, kie pasis la venena blovado de la 
hipokritulo, la persekutato miras, tie trovante 
nur malvarmajn vizaĝojn, kie li antaŭe 
vidadis amikajn kaj bonvolemajn mienojn; li 
konsterniĝas, kiam la manoj, kiuj iam 
serĉadis la lian, nun rifuzas ĝin premi; fine li 
sentas sin neniigita, vidante, ke liaj plej karaj 
amikoj kaj parencoj deturniĝas de li kaj lin 
evitas. Ha! la fiulo, kiu tiel venĝas, estas 
centoble pli kulpa, ol tiu, kiu alfrontas sian 
malamikon kaj lin insultas rekte en la 
vizaĝon.» 2 


LA KLAĈO KIEL KOVARDA VENĜO 

La jena belega teksto, verkita antaŭ ĉirkaŭ 
140 jaroj disradias filozofian kaj etikan ecojn, 
kiuj tuŝas ĉiun ajn dignan homon, 
sendepende de la fakto, ĉu li estas religiema 
aŭ ne: 


« La venĝo 

La venĝo estas unu el la lastaj restaĵoj de 
la barbaraj moroj, kiuj iom post iom 
forviŝiĝas el inter la homoj. (...) La venĝo 
estas inspiro des pli pereiga, ĉar la falseco 
kaj la malnobleco estas ĝiaj konstantaj 
akompanantoj. Efektive, kiu forlasas sin al 
tiu fatala kaj blinda pasio, tiu preskaŭ 

1 Infanoj kies nazoj ofte estas plenaj je muko. Tio 
bedaŭrinde okazas al stratvagantaj infanoj, kiuj nur estas 
kisataj de gravaj politikistoj en balotaj kampanjoj kaj en 
la Kristnasko. 

"Mungi" - purigi la nazon farante por tio ne agrablan 
bruon. 


Sendepende de la kredo de la leganto, 
certe ĉi tiu teksto pensigas onin pri la 
kovardeco, kiu konsistigas la klaĉon. 

Krom la personaj damaĝoj, la klaĉa etoso 
ruinigas la grupojn, pro la disfaligo de I' fido 
kaj de I' amikeco inter la homoj. Do, kiam 
esperantisto uzas recenzon, kiu esence estas 
scienca aprezo de verko, por siaj venĝetoj; 
kiam esperantisto klaĉas kontraŭ aliaj, en la 
reto aŭ ekster ĝi; kiam esperantisto konfuzas 
kontraŭstaron de vidpunktoj kun homa 
kontraŭstaro; kiam tio okazas, miaj amikoj, 
tiu homo ne estas esperantisto. Li uzas 
esperanton por servi sian umbilikon, li uzas 
esperanton por amuzo, sed mankas al li 
responsa senco, mankas al li la 
grandanimeco de tiuj, kiuj balotas por 


2 KARDEC, Allan, La evangelio laŭ spiritismo, (el la franca 
esperantigis Ismael Gomes Braga), FEB, paĝoj 211-213. 
Interesatoj povas preni ĉi tiun kaj aliajn spiritismajn 
librojn, en pdf-formato, en la sekcio "spiritismo", el: 
http://www.esperantopt.com/dosieroj.html 

esperanto, kiel instrumento por la paco kaj la 
feliĉo inter la homoj. Kiam oni sekvas la 
lumon de I' humanisma espero, la 
cirkonstancaj disputoj ne enrankoriĝas en la 
animon, kaj do oni plu respektas la aliajn 
homojn, ne disfamigante ilin per klaĉoj. 


LA KOKPLUMOJ 

Ie mi aŭskultis ĉi tiun rakonteton, kiu nun 
estas reproduktita en esperanto, kun aldonaj 
farberoj de la nuna rakontanto. 

«Iu sinjorino estis terure klaĉema. Tiaj 
homoj estjĝas veraj specialistoj pri tia fako: 
la klaĉo. Ŝi bone sciis lanĉi la dubojn en la 
spiriton de la aliaj, tiel ke, pli rapide ol fajro 
en ĝangalo, la mensogoj kaj la ver-duonaj 
mis-informoj disfamiĝis tra la tuta vilaĝo. 

Jam maljuna, pro antaŭsento kaj timo de 
mortproksimiĝo, ŝi pentis, kaj iris al la 
preĝejo por paroli kun la pastro, demandante 
de li, kiel ŝi povas ripari la damaĝon truditan 
de ŝi al la aliaj homoj, per vivo el klaĉoj. 

La pastro pripensis kaj diris al ŝi: 

- Sinjorino, dum via tuta vivo, vi tro 
klaĉis. Tiuj klaĉoj damaĝis la feliĉon de 
multaj homoj, vi tristigis multajn, kaj eĉ 
detruis, per viaj klaĉoj, kelkajn vivojn. 
Tamen, mi povas proponi solvon por iom 
pacigi vian spiriton. Tiu solvo havas du 
fazojn. 

La sinjorino atentege aŭskultis ĉion, kaj 
petis de la pastro: 

- Jes, bone, kara pastro, ĉion kion vi 
petos, mi faros, por ke mi ne hontu post mia 
morto. 

- Do, aĉetu unu kokon por ĉiu homo de 
nia vilaĝo. Eltiru ĉiujn plumojn el ĉiu koko, 
iru ĉe ĉiun homon de la vilaĝo, donacu al ili 
po unu kokon, kaj dissendu al la vento, ĉe la 
enirejo de ĉiu pordo ĉiujn plumojn kaj 
plumetojn de la koncerna koko, kiu restis en 
tiu hejmo. Faru tion en ununura tago. 
Vespere de tiu tago, venu ĉi tien, por ke mi 
vin diru, kion vi faru en la dua fazo. 

- Koran dankon, sinjoro pastro. Mi tion 
faros tre baldaŭ. 

La sinjorino aĉetis centojn da kokoj, unu 
por ĉiu vilaĝano. Ŝi demetis ĉiujn plumojn de 
ĉiu koko, metinte ilin en bolantan akvon, kaj 
rigore gardis ĉiujn plumojn de ĉiu koko kun 
la koncerna koko, en apartaj sakoj, por ilin 


doni al la vento ĉe la enirejo de la homo, kiu 
ricevos la kokon. 

En unu tago, ŝi kapablis donaci centojn da 
kokoj, kaj ŝi malpurigis la tutan vilaĝon per 
milionoj da plumoj, kiuj flirtis kaj disiĝis ĉien. 
En tiu vespero, ŝi revizitis la pastron, laca 
sed kontenta, ĉar unutaga trolaboro, por 
tiom da klaĉoj dum tuta vivo, ne ŝajnis al ŝi 
granda peno. 

- Bone, mia filino - komencis la pastro - 
nun vi devas plenumi la duan fazon. Vi devas 
preni ĉiun el la milionoj da plumoj, kiuj nun 
flirtas en la vilaĝo. Ĉiu el ili estas unu el viaj 
ĵetitaj klaĉoj dum via vivo. 

- Sed tio estas malebla, pastro! - tristiĝis 
la sinjorino - neniu kapablus repreni ĉiujn 
plumojn nun milione flirtantaj ĉie... 

- Jes, mia filino, vi pravas. Neniu kapablas 
ripari vivon de klaĉado.» 

La Unua Katalogo 

jam disponeblas el 


Karavelo 

www.esperantopt.com 




TIE, I.A., VI EKKONOS LA KVAR 
EBLECOJN LEGI NIAN REVUON 
EKDE JANUARO 2009 

Mesaĝo - de Fernando Pesoo 

el la portugala tradukis Joao Jose Santos 


12. PREGO 


Sinjor', noktiĝis kaj I' anim' mizeras. 
Grandis la vol' kaj la dolora pado! 

En damaĝa silento nun postveras 
I' universala mar' kaj la saŭdado (i). 

Sed pri kreita flam' far viv' en ni, 
se plu I' animo blovas, ĝi plu vivas. 
Sub cindroj kvazaŭmorte fridas ĝi: 
la mano de la vento ĝin pufivas. 

Donu la blovon, kiu la streb-flamon 
renovigas, domaĝan aŭ anksian, 
kaj rekonkeros ni re la Distancon - 
de I' maro aŭ alian, sed la nian! 

(1) Simile al nostalgio, sopiro, hejmvoko kaj 
aliaj sentoj, sed ne nur. Iam aperos artikolo 
pri tio en LK. Ĝi temas pri grava ero de la 
portugaletna kulturo. 



I. Mi ne zorgas pri rimoj , 

K de Alberto Kaejro 1 

el la portugala tradukis Joao Jose Santos 



Mi ne zorgas pri rimoj. Malofte 
estas du egalaj arboj, unu apud la alia. 

Mi pensas kaj skribas, kiel la floroj havas la kolorojn, 
sed malpli perfekte en mia maniero esprimi, 
ĉar mankas al mi la dia simpleco 
esti nur ĉio mia eksteraĵo. 

Mi rigardas kaj emociiĝas, 

emociiĝas mi kiel la akvo fluas sur klinita surfaco, 
kaj mia poezio estas natura kiel ekventiĝo... 


1 Portugale Alberto Caeiro, unu el la plej gravaj heteronomoj de Fernando Pesoo. Pri la koncepto pri heteronomo, 
legu ĉe La Karavelo n-ro 1, paĝo 6. 

Meze de I' vivo en mort' ni estas 

(latine: Media vita in morte sumus) 

de Notker Balbuta (Notker Baibuius, 840-912) 

el la latina tradukis Gerrit Berveling 

Malgranda, tre fama kanto, karakteriza pro la Mezepoka 
mensostato. La tuta vivo ja estas necerta, ĉu ne? 

Krom en sia vundebla vero. Savas nur Dio. 

Meze de I' vivo 
en mort' ni estas. 

Kiun serĉas ni kiel helpanton, 
krom Vin, Sinjoro? 

Kiu pro niaj pekoj 
prave koleriĝis. 

Sankta Dio, 
sankta fortulo 

sankta kaj kompatema savanto: 

Al amara morto ne lasu nin! 




Foto: Gerrit Berveling 








de Nikolaj Neĉaev 


Foto: Nikolaj Neĉaev 


Neĝo ® 


Pro I’ paŝoj knaras 
La blanka mol’. 

Mi versojn faras 
El la tavol'. 

Mi versojn skulptas 
El neĝamas 1 . 

Mi belon kultas 
Por Verda Ras 1 . 



■ 

1 



-V. • 


Ce lito de 
mia malsana panjo 

Simplan ĝojon mi ekŝatas: 
Mian panjon mi kompatas 
Kun persisto, kun esper' 

Dum malsano, dum sufer'. 
Dum malsano mi konkludas: 
Mi feliĉas ĉar apudas 
Mia panjo - mia ĝoj' 

Kaj plu helas mia voj'. 

En laborejo 

de VVtodzimierz Scistovvski 


el la pola tradukis Edvvard Jaŝkievvicz 


En laborejo socialisma 
Jam forpasinta, la altruisma, 

La faciligoj estis diversaj. 

Kompare nunajn tute inversaj. 

En laborejo la Sindikatoj 
Biletojn ankaŭ kun la rabatoj 
Aŭ tute simple - ankaŭ senpage 
Donantaj estis eĉ ĉiutage. 

El laborejo multo devenis, 

Ĝuste vi tion eĉ ne divenis. 

De Sindikatoj laŭ ĉies revo 
Zorgo pri homo estis la devo. 

El laborejo la trajnbiletoj, 
Kristnaskaj karpoj kaj abietoj. 

El laborejo ankaŭ leporoj, 
Terpomoj, fruktoj, ovoj kaj floroj. 
Bilet' senpaga por la: koncerto, 

Kino teatro, ali-oferto; 

Kiel flosado per la kajako 

Sur „Czarna Hancza" - rivera trako. 

Vi unufoje dum ĉiu jaro 
Povis ricevi por infanaro, 

Tiel nomitan la kolonion, 

Kiu ja kostis preskaŭ nenion. 
Okan de marto, dum virinfesto 
Laboristinojn kun ĝentilgesto 
Ĉefoj regalis per diversaĵoj: 

Per bombonujoj kaj eĉ vestaĵoj. 

Per fuŝkvalitaj ŝtrumppantalonoj, 
Aŭ per nomataj la vartalonoj, 

Sed antaŭ ĉio per printempfloroj 
Laŭ la regantaj tiamaj moroj. 




KIEL VI VOLAS GARDI LA PERLOJN 
DE NIAJ VERKISTOJ? 

ĈU EN PAPERAJ LIBROJ? 

ĈU EN DVD? 

KONSULTU LA LK_KATALOGON EN 

www.esperantopt.com 

. S '««l/l I 

Foto: Leo De Cooman 


Vi, kiuj vivi en urbo kutimas, 
cerealon de Dio nur konas 
prezentatan paniĝintan kaj nutran; 
kaj ne scias kiom ravas 
la aspekto de I' verdaĵo 
laŭ borderoj de la vojoj, 

pri herbaĵo kreskanta malalte kaj alte 
pri verdaĵo floranta en herbejoj; 

pri vicio birda kaj furaĝa, 
pri plantago, stelario kaj papavo; 
pri glekomo, persikario kaj fragmito, 
pri rumekso kaj pri kardoj. 

Aĥ kardo, vian pikan haregaron 
mi ekkonis nur 
per onidiroj; 

avertiĝis mi per la dirantoj, 
ke ĉie vi regnas en I' agroj 
por tie bredadi malbonon. 

Mi ne konis vin kaj krome 
ne deziris vidi vin proksime 
kaj certe ne vin tuŝi, 
ĉar konatas tia tuŝo 
pro malbono kaj fifamo 
ĉie ĉe la kamparanoj. 

Insulte oni diras ke vi, ĉies malamiko, 
nur utilas kiel nutr' al azeno; 

pikilojn viajn timas ĉiu; 
kiu belon tamen vidas en ĉiu Dia verko 
kaj en ĝi trovemas la bonon, 
ne insultas tiom vane. 

Insultas oni ... eĉ pli grave, oni aŭdas, 
ke laŭ leĝo kaj ordon' de la reĝo, 
oficiale kaj totale 
oni kardan vegetaron 
falĉe kaj fosile neniigu, 
de la ter' ĝi ekstermiĝu. 


Indulgon por la herbo humila, 
kiun tiom - ho ve - vi malŝatas: 

Rigardu kiel ŝtonojn kaj rubon, 
per kiuj la perforto de I' urbanoj 
turmentas la kamparon, 
per verdaĵo deca ĝi rekovras. 

Rigardu. Sur ĉiu tigo - kiel ĉarme - 
kardokapeto supren tenas siajn florojn 
jam tute aŭ nur parte el burĝonoj; 
tiom pura, de neniu jam tuŝita; 
kolumo brilas ĉirkaŭ ĉiu florkapeto, 
de freŝa roso prigutita. 

Rigardu kiel skvama karda hararo 
de ŝpinaĵ' aŭtuna ĉirkaŭatas 
kaj de aranea punto, 
moviĝanta sub la suna fajro, 
en ventet' ekbrilanta 
plena je pulvor' diamanta. 

Kiel flirtema pierido saltas, 
ĉi tien, foren, kaj frandemas 
por ŝteli el la infloreskoj, 
nutraĵon de antaŭ I' abelaro 
kiu ĵaluze vidas ĝin alflugi 
vizitantan ĉiun kardon. 

Mi ne flaras, kie preparatas 
ĉarmo de balzamoleo, 
odoron pli agrablan ol ĉi tiu, 
kiun distilas kardaj floroj 
dum somero, frue kaj malfrue, 
kie abundas floroj en kardejoj. 

Rigardu kiel sur kapet' maljuna 
flugema semo supren hastas, 
sin sur ĉiu vento levas 
por ie, kie neniu ĝin vidas, 
senmorte liberiĝon trovi 
iam je renaska tago. 

Tiel, kardoj, vi ĉiam vivas plue, 
de leĝo kaj de reĝo ordonema 
malpermesitaj, ekzilitaj; 
kvankam longe ili jam komplotas 
por sufoki vian povran semon 
en la loko de naskiĝo. 

Kardo, vin prave aŭ malprave, 

Vin iam, amiko de neniu, 
ne malŝatos malestime 
ĉi flandra koro, videmanta ne profiton 
sed la belon en ĉiu verk' de Dio 
kaj trovemas en ĝi bonon. 


novembro-decembro 2008 




La Karavelo n-ro 012 


9 



I de Imre Szabo 

Foto: Imre Szabo 


Estas paco 


La kadavroj jam forportataj 
nun oni lavas jam la trotuaron 
la ruĝa akvo fluas en la kanalon 
aŭdeblas la buldozeroj fore 
nun ili ekiras kaj puŝas-puŝas 
la teron en la grandan kavon 
en kiu la ostoj puriĝos blankaj 
disde la suferanta karno 

Estis pura laboro 
estas nun paco jam 
florojn ĵetos la popolo 
antaŭ la botojn 
de la venkmarŝantoj 

Neniu memoros tiam plu 

pri la milda siringoarbusto 

pri la hejmokaŝaj fenestroj 

pri la invitaj dompordegoj 

kiuj ĉiuj vomis la plumban morton 

ankaŭ pri la serena ĉielo 

neniu plu memoros jam 

kiel ĝin plenigis bomboj 

Ĉio komenciĝis pace 

preskaŭ kaprice ŝerce 

oni elektis en la ludo 

la nigran ŝafon 

kiu devis sin kaŝi 

la aliaj serĉis lin 

por malkovri 

pasis la tempo 

kie en la diablo li estas 

ĉiu devus jam iri hejmen 

iuj jam eĉ iras 

kaj tiam la aliaj retrovis lin 

kolere furioze 

senindulge draste ili draŝis lin 
fine ekfulmis la rapida klingo 
disŝiriĝis la kriego 
Sed ni nur ludas! Sed ni nur 


Kiel la porko buĉota 

ni mem donas nin al la manoj 

de la buĉistoj 

vane estas la invita vasta 

kampo de rifuĝo 

ni ne volas fuĝi 

ja ni estas senkulpaj 

ni forte scias ke ni 

estas senkulpaj senkulpaj senkulpaj 

Nur la laboron vi perdis hodiaŭ 
sed morgaŭ vi perdos la vivon 
vi ne rimarkos kiel vi aperis 
por dormi sub la pontoj 
vi ne rimarkis kiel aperis sur vi 
la uniformo la mortobotoj 
vi estas senkulpa senkulpa 
sed nun murdi aŭ esti murdata 

Ni ĉiuj senkulpas estas sciate 
tamen ie iam ni ekludis 
ekludas false fuŝe 
kaj ni mem staros ĉe ambaŭ 
ekstremoj de la pafiloj 
vico da nukpafoj 

ni estas senkulpaj senkulpaj senkulpaj 
stertoras-tondras la transvivantoj 

La mortintoj milde-mute 
purigas siajn ostojn 
subplande profunde 

Tibor J. Szabadi 


verkis la biografion 

tradukis la poemon el la hungara 


Gyulai Pal (djulai paŭlo) 

Kolozsvar /Koloĵvaro/, 25-an de januaro en 1826 
Budapest /Budapeŝto/, 9-a de novembro 1909 
Hungara Iiteraturkritikisto, poeto, verkisto, 
universitata profesoro, verko-kritikisto 

Li lernis en la kalvina kolegio de Kolozsvar. De 1845 li estiĝis edukisto de la infanoj de Bethlen 
Janos. En lia 16-jaraĝo jam aperis iu lia poemo, kaj en 1848 - tiam 22 jaraĝa - ĉar li skribas pri la liberecbatalo - 
per lia poezio, estiĝis populara poeto. Li devenas el Transilvanio kie naskiĝis kiel nobelulo. En 1848, en la urbo 
Kolozsvar, II estis iu estro de la ribelaj gejunuloj, sed mem en la revolucio aktive ne partoprenis. Li 
estis sekretario de la pac-partia politikisto Teleki Domokos en Pest, Gernyeszeg, poste ankaŭ en Pest. 
En 1850 li komencis sian agadon kiel kritikisto. Li studis en Berlin, Parizo, Mŭnchen. Ekde 1858 li 
instruis en urbo Kolozsvar. Je la fino de jaroj 50-aj, li jam estiĝis amiko de Kemeny Zsigmond, 
Csengery Antal, kaj Arany Janos. En 1858 li edziĝis kun Szendrey Maria, kiu estis bofratino de Petofi 
Sandor. En 1860 Gyulai estiĝis ano de la Kisfaludy Tarsasag (Societo Kisfaludy). En 1862 li revenis en 
urbon Pest kaj helpredaktis la revuon Szepirodalmi Figyelo. Ĝis 1867 li estis la sekretario de la 
Hungaraj Verko-helpantoj. En 1870 II estis klas-sekretario de MTA (Hungara Scienca Akademio). 
Ekde 1873 redaktis li la revuon Budapesti Szemle. Inter 1876-1892 II estis profesoro en Budapeŝto, 
posteulo de Toldy Ferenc. Ekde 1879 li estis prezidanto de Kisfaludy Tarsasag, de 1885 li aniĝis al la 
hungaraj grandnobeloj. En 1899 li rezignis pri la prezidanteco de Kisfaludy Tarsasag, en 1902 li 
forlasis ankaŭ la univesitaton. 



Foto de Tibor Szabadi 



Konsilo de Gyuiai Pal 

hungara titolo: Tanacs /1876) 

Estas kiuj vin amas kaj kiujn vi amas. 

Vin se ili ofendas, se ili vundas 
Ne koleru pri ili longe! 

Sed korelverŝu, se vi forviŝus 
Pro dolor' superfluitan larmon: 

Pardonu! Kredu, tio faciligos vin. 

Ho kiomfoje ni miskomprenas unu I' alian, 
Kiomfoje niajn amatojn ni ofendas, 
Kvankam tion nia koro ne volas. 

Eble ni sangas pro tiu vundo, 

Eĉ doloras por ni, pli akre, 

Sed nia fiereco tion ne konfesas. 

Ne estu fiera, estu sincera, 

Fidelul' via tuj tia fariĝos, 

Dividiĝas suspekto, mildiĝas tristo; 

Tute hazarde venus nia morto 
Se de unu la alia kolere disiĝos, 

Ĉe la tomb' estas malfrua la pardono! 

de Luiza Carol 

Foto: Luiza Carol 


Kio estas poezio? 


Mi loĝis en Bukareŝto ĝis la aĝo de 33, t.e. 
ĝis 1980. Dum la infaneco, mi neniam 
demandis min, kio estas poezio, ĉar la afero 
ŝajnis al mi ege simpla: ajna teksto kun rimo 
kaj regula ritmo estis por mi poemo. Tia estis 
la ĝenerala pensmaniero en Bukareŝto, tiam. 
La lernantoj alkutimiĝis parkeri tre multe. 

Kiam mi iĝis studento, multaj rumanaj 
poetoj, precipe la junaj, komencis verki 
eksperimentan poezion, senriman kaj sen 
regula ritmo, laŭ la nova modo en la 

okcidenta Eŭropo kaj en Usono. La 
anglalingvanoj kaj la franclingvanoj nomis 
tiajn versojn liberaj versoj, sed la rumanaj 
poetoj preferis nomi ilin eksperimentaj 
versoj; alimaniere, la Sekuritate (t.e. la 
sekreta registara polico) povus suspekti, ke 
la poetoj sopiras pri mankanta libereco... Ĉu 
ne estis libera la tuta kulturo, dum la tempo 
de la rumana fidiktatoro?! 

Sed enkaĝigi la vaporan birdon de la 

poezio malsukcesis eĉ la plej aĉaj diktatoroj 
en la historio... La tiutempaj eksperimentaj 
poemoj kapablis esti pli spontanaj ol la 

rimitaj, aŭ almenaŭ ŝajnigis pli da 
spontaneco. Multaj el ili prezentiĝis kiel 
priskriboj de sonĝoj, sed koŝmaroj ili estis, 
malkaŝante verajn timojn kaj suferojn pri 
kiuj la poetoj ne kuraĝus skribi sen la 

mantelo de ŝajna spontana sonĝo. Multaj 
poemoj ŝajnis verkitaj laŭ ĝisfunda 
spontaneco de pensfluado, kun nefinitaj 
esprimoj, el kiuj mankis kelkaj kunligaj 
vortetoj, rolvortetoj aŭ aliaj specoj de vortoj. 
Kelkfoje, la mankanta elemento povus esti eĉ 
la subjekto aŭ la verbo. Sensencaj tekstoj ili 
ŝajnis laŭ la unua legado, ĉar gramatike ili ja 
estis sensencaj kripligitaj frazoj, aroj da 
diskunigitaj vortoj. Sed kiam oni penis ligi la 
vortojn en sia menso, aldonante mankantajn 
elementojn, belegaj bildoj kaj emociigaj 
pensoj povis aperi, laŭ la imagpovo de la 
leganto. Tial, la ŝajne sensencaj poemoj iĝis 


fakte plursencaj kaj 
^atentokaptantaj. Nu, el tia 
senkulpa ludo povis aperi 
kelkfoje danĝeraj asertoj 
pri la rumana registaro, 
groteskaj karikaturoj, 
tiklaj humuraĵoj, 

plursignifaj ŝercoj... Tiajn 
trukojn oni nomis lacertoj 
en la junulara ĵargono, ĉar 
la veraj intencoj de la 
aŭtoro kaŝis sin malantaŭ 
vortoj kiel lertaj lacertoj 
malantaŭ ŝtonoj. Poste, 
aperis en la ĵargono la 
dukapaj lacertoj, la 
plurkapaj lacertoj kaj eĉ la 
ekstravaganca raso de 
sabloglasaj lacertoj. Tiuj ĉi estis renverseblaj 
kiel sabloglasaj horloĝoj; ekzemple, oni povis 
kompreni poemon kiel entuziasma laŭdo por 
la diktatoro, sed ankaŭ tute inverse. 

La simplaj, spontanaj, facile verkeblaj 
eksperimentaj poemoj alportis iom da freŝa 
aero de libereco kaj sincereco en la rumanan 
literaturon. Tamen, tre multaj opiniis, ke 
eksperimenta poezio tute ne estas poezio, do 
ne indas paroli pri ĝi dum seriozaj literaturaj 
diskutoj. La literaturaj kritikistoj kontraŭdiris 
unu la alian akre, malkonsentante ne nur pri 
kio estas bona poezio, sed ankaŭ pri kio 
estas entute poezio. Multaj el ili konsideris 
sin des pli inteligentaj kaj kleraj, ju pli akre 
kaj aĉe ili malaprezis ĉiujn verkojn krom siaj 
propraj. 

Ĉirkaŭ la jaro 1967, dum mi estis studento 
ĉe la fakultato, pri la angla kaj rumana 
lingvoj kaj literaturoj, usona instruisto pri 
literaturo vizitis nian fakultaton. Li prelegis 
dum kelkaj monatoj pri Emily Dickinson, la 
fama usona poetino de la 19-a jarcento, kiu 
estis ankoraŭ tute nekonata por la tiamaj 
studentoj en Bukareŝto. Dickinson, malsame 
al aliaj anglalingvaj samtempaj poetoj, 
aŭdacis uzi malperfektajn rimojn, 
malperfektan ritmon, kaj ofte la longo de ŝiaj 
versoj estis tute malregula. La delikata 
muziko de ŝiaj revoplenaj poemoj ŝajnis al ni 
tute stranga, mistera, fascina. Foje, la usona 
instruisto babilis kun ni pri la poemoj de 
Emily Dickinson, kaj la diskutoj atingis la 
tiklan demandon: Kio estas poezio? Tiam, li 
skribis sur la tabulon, en la angla, la jenajn 
vortojn unu sub la alia: 

ĉielo 

ĉiu 

tago 

Ĉu tio estas poemo? li demandis nin. 
Kelkaj el ni neis, aliaj jesis. Iuj kiuj neis 
opiniis, ke temas pri diskunigitaj vortoj. La 
aliaj opiniis, ke tiuj vortoj pensigas onin pri la 
grandioza eterna beleco de la ĉielo, kiun ni 
povas vidi ĉiutage; do temas pri tri-vorta 
poemo, kiu sentigas onin kiel parto de la 
universo... 

Kiuj pravis? Je nia surprizo, la usonano 
pravigis nin ĉiujn. Li diris ke, laŭ sia opinio, la 
poemo vivas nur per la emocio de la leganto. 
Kiam la leganto ne sentas ajnan emocion, la 
teksto ne ekzistas kiel poemo por tiu ĉi 
leganto. Ju pli multe la leganto emociiĝas, 
des pli bona estas la poemo por tiu ĉi aparta 
leganto. Do, la demando Ĉu tio estas 
poemo? ŝajnas tro ĝenerala, kaj ĝi devus 
aliformiĝi en la demandon: Ĉu tio estas 
poemo laŭ vi, nun? 

Laŭ la tiamaj rumanaj seriozaj (eble tro 
seriozaj) profesoroj pri filozofio kaj literaturo, 
tia tipa usona pragmatismo ŝajnis pruvo de 
aroganta malklereco kaj ridinda stulteco. La 
diafanan nemalican humuron de tiu leciono... 
ili misis. Ĉi-momente, skribante tiun ĉi 
travivaĵon, la tuta afero jam ŝajnas al mi 
infanece simpla. Sed en 1967 en Bukareŝto, 
tia vidpunkto impresis la studentojn, ĉar ĝi 
aspektis originala kaj aŭdaca. Fin-fine oni ne 
prelegis al ni pri kio bona poezio devas esti. 
Kaj oni malrespektis nenies pensmanieron. El 
tia vidpunkto, la celo mem de onia lernado 
pri literaturo ne estas la memorado de 
devigaj reguloj kaj ŝablonoj, sed la klopodo 
transpasi siajn limojn, partopreni la emociojn 
de la aliaj kaj ĝui pli multon el la beleco de la 
vivo. Mi ŝatis tian sintenon kaj daŭre ŝatas 
ĝin. Gi ebligis min poste ekkoni kaj tutkore 
ĝui kiel eble pli buntajn stilojn de poezio el 
diversaj landoj kaj kontinentoj, el diversaj 
epokoj. 

Ĉirkaŭ kvar jardekoj pasis de tiam. Mi de 
longe ne plu demandas min, kio estas 
poezio. Kiam oni amas, oni kutime ne havas 
tempon difini amon. Kiam oni ĝojas aŭ 
malĝojas, oni kutime ne bezonas demandi 
sin, kio estas ĝojo aŭ malĝojo. Kaj kiam oni 
poemumas... 

* * * 



de EdNov 


O R G A S M O 

Plej supera sublimo 
kulmino koita 
amora genezeksplodo 
vivokreiva. 

Plezuriga homa faro 
seksumiĝo voluptavida 
jena pluado 
gentospecia. 

Efemera kuniĝo 
tamen prisema 
ĝerma spuro 
embriiga. 

Animaldeviga misio 
ago fekundema 
cele reproduktado 
posteulara. 

Sed... 

se faro tia 
ne estus plezuriga? 

Male... 

se ĝi estus doloriga? 

de Geraldo Mattos 

Foto de Geraldo Mattos 


Rakonto e/ /a transmondo 


Estis foje mi, kiu subite svenis kaj mi tute 
ne scias, kiom da jaroj kaj jarcentoj mi estis 
tia, ĝis iam mi povis reveni el sveno, kaj mi 
subite konsciiĝis, ke mi mortis. Kaj mi trovas 
tre malagrable esti mortinto... precipe en la 
cirkonstancoj, en kiuj mi mortis kaj nun 
staras: litere mi staras, kvankam mi svenis 
kuŝanta dum jaroj kaj jarcentoj kaj mi subite 
rekonsciiĝis staranta kaj mortinta, eble 
mortinta kaj staranta, mi havas nenian 
eblecon tion kontroli... 

Mi estis dum mia tuta vivo SATano kaj 
satano, pli da dua ol da unua... 

Kiel SATano mi batalis por Esperanto, sed 
ĉiam per armiloj en la manoj, kaj tiun, kiun 
mi ne konvertis, mi mortigis. Malmultajn mi 
devis mortigi, ĉar ĉiu konas mian famon de 
fanatika esperantisto... ho ne! - mian famon 
de fanatika SATano. 

Unu el la unuaj aŭ unu el la lastaj - 
mortinto havas bonan aŭ malbonan 
memoron, mi ankoraŭ ne scias, ĉar mi estas 
freŝdata kadavro... 

Kion mi diras? Ĉu kadavro?!... Kiam mi 
estis vivanto [nun mi estas vivinto kun ĉia 
diplomo skribita per sensangeco], mi sciis, ke 
kadavro ne parolas kaj ke ĝi fetoras, sed nun 
mi parolas kaj ne fetoras: cetere, ĉu mortinta 
povas flari? Ho ve... ŝajne kaj verŝajne mi 
devojiĝis, kaj mortinto ne havas memoron. 
Bone estas tamen, ke mi tajpas per 
komputilo kaj mi nun revenas kelkajn vortojn 
supren. Aĥ... mi volas trovi por povi kovri 
pliajn paĝojn per literoj kaj inferoj... Mi min 
alreligu! 

Unu el la unuaj aŭ unu el la lastaj - ĉi tie 
mi haltis, kaj de ĉi tie mi saltis al personaj 
informoj, kiujn mia geleganto absolute kaj 
strute devas ignori antaŭ ol min devori - pro 
nenio kaj Dio! - kuirita, ne fritita... Mi jam pli 
kaj pli forgesis, ke nenio doloras mortinton... 

Kaj denove mi depadiĝis... Kie mi estis kaj 


nestis?! La vivanta mio estis racia homo, sed 
la vivinta mio ŝajne estas io alia. Mi min 
alreligu! 

Unu el la unuaj aŭ el la lastaj estis Frato 
Rejnaldo, kiun mi mortigis nur pro tio, ke li 
herezis per neniam Fundamenta vorto, kiun li 
vortis. Mi aŭdis, ke li parolas Esperanton kaj 
tiam mi estis ĵus bakita verda pano, tiam nek 
SATano nek satano, sed naiva seminariano, 
kaj mi iris al li kaj de tiam mia destino estis 
jam difinita en ĉiuj siaj linioj kaj kurboj, pli 
da ĉi ol da tie... 

Mi haltigis lin sur la koridoro, kaj lin 
demandis: 

- Ĉu vi parolas Esperanton? 

Mi ĵuras, ke mi metis akuzativon en tiu 
frazo, kvankam tiam mi estis esperanto- 
parolanto nur de kelkaj tagoj, kaj 
memlerna ... 

Eble mi vivanto estis instruisto, ĉar venis 
nun al mia kapo tre facila regulo: 

- Metu akuzativon sole nur tiam, kiam 
estas eble meti ene de la sama frazo la lokon 
de deiro aŭ de eliro. 

Kaj de kie aŭ el kie ni povas meti 
akuzativon en frazo?!... 

Evidente de nenie kaj el nenie: akuzativo 
ne loĝas ie, de kie aŭ el kie mi povas ĝin 
demeti! Cetere, se mi pensas pri la loko en la 
frazo, mi devas akcepti, ke la loko ekster la 
frazo estas la tuta universo, sed infinito estas 
frenezaĵo... Ni povas tamen el maldekstre de 
la verbo meti la subjekton dekstren de ĝi... 

Kaj per la supra diskuto kun mi mem, 
senvole mi malkovras alian econ de 
mortintoj: ili estas tedaj, se mi estas 
ekzemplero. 

Al mia tre simpla demando, kiu tenis 
nenian misteron, nek mislunon, nek 
missunon, mi nur atendis, ke li respondos 
per jes aŭ ne, sed ne per la neakceptinda 
vorto, per kiu li respondis kaj pro kiu li 
mortis, rekta ofendo al la Fundamento de 
Esperanto kaj tial perfekta invito al subita 
mortosendo: 

- Poke... 

Knabo ne havas armilon, sed havas 
okulojn: mi lin rigardis, kaj ordonis al mia 
cerbo, kiu ordonis al miaj okuloj, kiuj ordonis 
al lia koro, kiu ordonis al sia cerbo, kiu obeis 
kaj li do mortiĝis... Mi rigardis lin kaj vidis lin 

mortanta per tia fulma morto, kiun ĉiu kredis 
lin mortinta post koratako... 

Mortigi estas facile: doloras neniom! 
Kelkaj kredas je konscienco, sed tio estas io 
karna kaj do putriĝa... 

Ili tamen min forkondukis de la Seminario 
aŭ mi mensogis, ke mi atakis la 
fruktoĝardenon kaj malaperis en la mondon 
por aliaj satanaĵoj. 

Nur poste mi fariĝis SATano, sed tiam kaj 
ĉiam mi atribuis tiun mian antaŭunuan 
mortigon al mia SATaneco. Mensogo!... 

Mi tamen scias, ke ne al mi SATano devas 
esti atribuataj tiaj misagoj, sed al mi satano, 
sed mensogi estas rajto de mortinto. Mi 
memoras, ke ie supre mi parolis pri 
mensogo, ĉar tie mi mensogis, sed ne 
rakontis - eble ĉar mi estas mortinto kaj 
morto estas vivokonkordato aŭ vivo estas 
mortokonkordato, mi estas iom febra pro mia 
mensogo, kiu temas pri io tenebra... 

Kiel satano mi batalis por mi mem, sed 
ĉiam per armiloj en la manoj: mi neniam 
ŝtelis, sed ĉiam rabis; mi neniam min 
defendis, sed atakis; mi neniam petis, sed 
deprenis. 

Mi timis nenion nek Dion... Kaj nun mi 
vidas, ke supre nenie kaj neniam mi parolis 
pri timo, nek pri mensogo... Mortinto ne 
havas bonan memoron, kaj ni - mi ne scias, 
ĉu estas aliaj mortintoj! - mi havas tutan 
eternecon, kaj tio klarigas, ke mi havas 
nenian tempon, ĉar milono da eterneco estas 
mem eterna... Milono... memorigas min pri 
paĝo www.gmverda.com.br kaŝita en mia 
memoro: kiu estas la plej valora vokalo de 
Esperanto? Mi nun scias: la vokalo, kiu 
ŝanĝas milonon en milionon... Ah he [hi] ho 
hu: tio ne estas temo de mia problemo! 

Mia sola bona eco estas neniam mensogi, 
sed ĉiam estas la unua aĵo por ĉio, eĉ por 
mensogo. Antaŭ kelkaj vortoj mi mensogis 
grandan mensogon, kiam mi diris, ke mi 
timas nenion nek Dion. Vere mi ne timas ilin, 
ĉar kun neniu el ili iam mi renkontiĝis, kaj do 
mi ne povas diri, ke mi ne timas ilin: eble mi 
senkonscie timas ilin, verŝajne nur la duan... 
Se ne tio estas la mensogo, kiun mi 
mensogis... 

- Voku min! 

Pro nenio kaj Dio!... Kial mi volus, se mi 
ne scias, kiu min vokas, kaj jam la sesan 

fojon mi devus ripeti la supran duvortan 
alineon... kaj por mortinto spaco estas tre 
grava, ĉar ni havas malgrandan landon kun 
malgranda regiono: tombo. Mi do denove: 

- Kiu vokas? 

Nekredeble, ke venis tuja respondo, sed 
nur post la sepa, kiu estas la vico de 
mensoganto: 

- La dormo! Via dormo... 

Mi sakris: 

- Diablon... Dormi estas mismorti, kaj mi 
jam mortis: kial dormi? 

- Dormi estas vivige... 

Kia stulta respondo, kiu estas ne dormo, 
sed pezumo, la freneziga kaj mortiga speco 
de sonĝo. Mi do reagis: 

- Fi!... Dormi estas mortige. 

- Se vi dormos, vi ne suferos... 

- Mi ne suferas, sed mi angoras de post 
mia mensogo. 

- Dormu! Dormu! Dormu! Dormu! Dormu! 
Dormu! Dormu! 

Al la sepopa ordono [se popa, dancebla] 
mi respondis trioble: 

- Mi mortis. Mi mortis. Mi mortis. 

Por mortinto dormo estas dua kaj plua 
morto... 



Kaj estas horo malkovri mian mensogon, 
ke mi timas nenion nek Dion... 


Mi ne timas: mi timegas mallumon!... 

Ekde kiam mi svenis kaj sensveniĝis, mi 
vidas - pardonu min! - mi sentas, ke mi 
estas tenata en skatolo, kies interno estas 

ĝuste la formo de mia ekstero, sed certe ĝia 
ekstero estas tiu de ordinara ĉerko: mi do 
estas senmova kaj en terura mallumo, kiu 
tamen ne estas ruro el teo, sed simpla 
mallumo, por kiu okulo estas nulo: povas eĉ 
esti, ke mi fariĝis semo en frukto... 

Tiu, kiu elektis por mia malbenita vivo ĉi 
tiun punon, bonege konis min kaj mian solan 
malecon: malamo al mallumo. Mi preferus 
esti pakata kaj resti pakita per ŝtalaj dratoj 
kaj esti metata kaj resti metita en fajro, sed 
ne ene de mallumo, kies alfabetumo estas al 
mi tute nekonata... 

- Ĉu eterneco ne estas sufiĉa puno por 
momenta krimo? 

Tiu mia retorika demando igis min 
senforgesigi poemon de Geraldo Mattos, kies 
sola difekto estas lia konfeso, ke li ne timas 
(Mattos, 1968, p. 44), kiu verŝajne estas nur 
pruntepreno de mia supra plendo, certe 
antaŭa al lia verkaĵo, ĉar mi estas en 
eterneco sen pasinteco, sen estanteco, sen 
venonteco: 


ETERNA PUNO 


Jen la pekulo ĉe la lasta horo: 
li ĝemas, turmentiĝas, agonias, 
ĉar la rimorso karnoŝire krias 
ĝis plej interna parto de la koro. 

Ho Dio de justeco kaj rigoro, 
pri via juĝorajto mi konscias: 
al ĉiu, kiu dum la viv' orgias, 
vi sendas ĝustan sumon da doloro. 
Kvankam tremigas via man ' terura, 
El mia sento ne naskiĝas timo 
Al la infero kruda, sed ĥimera, 
ĉar al kreito, nano kaj viktimo 
de vivo, ja ne donos Justo Vera 
eternan punon pro momenta krimo! 


Mi plendas, sed mi ne ĝemas... Tio supra 
tamen estas poemo, kiu estas ĝemo kaj 
gemo... 

kaj nenio pli. 

Mallumo sieĝas kaj reĝas min... Mi tamen 

scias kaj konscias, ke mi havas nenion por 
pagi mian liberigon, ĉar eraroj estas ŝuldoj, 
sed tion ni kredas nur tiam, kiam jam estas 
nenia alia vojo... 

- ... estas! ... 

- Kiu ajn tion diras, li deliras: ... ne 
estas!... 

- ... estas! ... 

- Kiu ajn tion parolas, li frivolas: ... ne 
estas!... 

- ... estas! ... 

Pro mia Fundamenta Diino!... Estas kruele 
gesti pri savotabulo ne al dronanto, sed al 
droninto!... Tia mi estas. 

- ... ne estas!... kaj povas eliri!... 

- Misespero estas karcero... 

- Sufiĉas unu sola ago, bonkora kaj utila, 
sen propra profito... 

- Estas nenia tia... 

- Pensu! 

Nenia kompenso el penso en sieĝata 
menso: mi estas por eterne perdita: post 
vivo bandita 

ne estas savo por krimolavo. 

- ... estas! ... per senso kaj penso. 

Subita ektremo balancis la ĉerkon: 

- Aĥ, nesufiĉa. 

- Tuj diru. 

Kaj emocia voĉo komencas esti aŭdata: 

- Antaŭ kelkaj tagoj mi prenis la lastan 
peceton de kuko kaj finis mian matenan 
manĝon. Tiam mi prenis la tason de kafo por 
porti ĝin al la kuvo en la kuirejo, kaj en ties 
fundo estis unucentimetra papilio, dronanta 
en kaforesto. Mi prenis ĝin, mi sekigis ĝin 
delikate per mia montrofingro, mi malfermis 
la fenestron kaj lasis ĝin sur ĝia rando sub 
atingo de suna varmo. Mi tiam vidis, ke ĝi 
kuŝas sur la dorso, la krurojn tremantaj de 
malvarmo. Mi sukcesis ĝin renversi, ke ĝi 
povu flugi. Por iom rapidigi la sekiĝon, mi 
elspiris sur ĝin dum kelkaj minutoj, ĝis ĝi 
ekmovis la flugilojn, sed jen mankis al ĝi 
fortoj kaj ĝi ekfalis, sed mano estis pli rapida 
kaj remetis ĝin sur la fenestran randon. Kaj 
venis pliaj minutoj da elspiro, kaj fine ĝi 
flugis for... Tio estis la sola fojo, kiam mi 
pensis pri alia, ne pri mi mem... Absolute 

nesufiĉa. 

Silento regis, kaj lamento ĝin segis: 

- Ho ve... Mi pensis, ke mi aŭdis: ... estas! 

Kaj jen: 

- ... aŭdis. Ago kaj deklaro pardonigis vin: 
la ago savi la papilieton kaj la deklaro diri 
tion nesufiĉa. 

SATano kaj satano eksaltis, nome li 
pensis, ke li saltis, ĉar estis nenia libera loko 
ekster lia korpo kovrita kaj premata sur ĝis 
tuta etendo: 

- Pro la Diino... 

- ... de la Fundamento. Voku vian 
papilieton, kaj diru al ĝi, kie vi estas. 

Plej avide kaj rapide li tion faris per penso 
kaj menso kaj senso, kaj respondo venis 
preskaŭ antaŭ ol li komencis ĝin voki: 

- aŭdis. 

Kaj nenio okazis, sed la tempo tion 
pretervidis. Kaj pasis unu horo. Kaj pasis du 
horoj. Kaj pasis tri horoj. Kaj pasis... pasis... 
pasis... Ploro plendis: 

- Sonĝo fariĝis pezumo... Aj... aj... aj... 
Pikoj de rompitaj brikoj trakuras mian 
korpon, sed ho miraklo: mi faris mian unuan 
movon post mia sveno kaj post mia morto... 

Kaj li provis sin movi pli kaj plu: etendis 
manon, etendis brakon, etendis piedon, 
etendis kruron... Kaj paŝis antaŭen. 

Tiam li vidis monteton de termitoj en 
plena laboro. Li restis komplete senscia: 

- Kio estas tio? 

Kaj li aŭdis konatan voĉon: 

- Mi estas la papilieto, kiun vi savis, kaj mi 
venis, sed mi ne povis savi vin: via ĉerko 
estis dikega stumpo de amazonia trunko... 
Por ĝin rondiri mi bezonis tutan horon... 

Mi pensis, kaj penso havas kompenson: 
mi kuris al termitejo kaj faris proponon, kiun 
la domanoj akceptis. 

- Kion vi proponis? 

- Mi simple diris, ke mi amas ilin, kaj do 
petas ilin veni manĝi enorman stumpon de 
amazonia arbo, kiu falis sur unu el miaj 
amikoj. Pluraj termitejoj venis, ĉar estis 
epoko sen manĝoj kaj ĉi tie manĝo abundis 
kaj fekundis... 

- Mi dankas vin el mia tuta koro kaj 
bonvolu danki ilin en mia nomo. 

- Ho ne! ili petis min danki vin por la 
manĝo... 

- Mian koran dankon al la termitoj, kiuj 
donis al mi tion, kion neniam mi povus pagi! 
Kaj diru al ili, ke ili ne estas termitoj, sed 
terrealoj, kiuj donis al mi ne nur plian vivon, 
sed alian mondovidon kaj novan celon por 
miaj estontaj jaroj. 

- Mi diros... 

Plebiscito 

de Arturo Azevedo 


trad. Roger de Castro Gotardi 


— Kio estas? Kion vi deziras? 

— Mi volus, ke paĉjo diru al mi, kio estas 
plebiscito. 

— Jen, knabo! Do vi dekdujariĝos kaj 
ankoraŭ ne scias, kio estas plebiscito? 

— Se mi scius, mi ne demandus. 


La sceno okazas en 1890 1 . 

La tuta familio kunvenas en la 
manĝoĉambro. 

Sinjoro Rodrigues 2 purigas la dentojn per 
dentpikilo, tre komforte sidanta sur 
balancoseĝo. Li ĵus tromanĝis kvazaŭ abato. 

Sinjorino Bernardino, lia edzino, tre 
atentostreĉas, purigante la kaĝon de belga 
kanario. 

La infanoj estas du, knabo kaj knabino. Ŝi 
distriĝas, rigardante al la kanario. Li, 
korptuŝe ĉe la tablo, piedkruce, legas tre 
atente unu el niaj taggazetoj. 

Silento. 


Subite, la knabo kaplevas kaj demandas: 

— Paĉjo, kio estas plebiscito? 

Sinjoro Rodrigues tuj okulfermas por 
ŝajnigi, ke li dormas. 

La etulo insistas: 

— Paĉjo? 

Paŭzo: 

— Paĉjo? 

Sinjorino Bernardino intervenas: 

— Ho sinjoro Rodrigues, Manĉjo vokas 
vin. Ne dormu post la vespermanĝo, 
ĉar tio misfartigas vin. 

Sinjoro Rodrigues ne havas alian rimedon, 
ol malfermi la okulojn. 


1 Tiam, Brazilo jam estis respubliko. La disfalo de la 
imperio, la proklamo de la respubliko kaj la 
preteratenta sinteno de la brazila popolo, eĉ en Rio- 
de-Ĵaneiro - tiama ĉefurbo -, estas pritraktataj de 
Arturo Azevedo en la rakonto La maljuna Limo, 
publikigita en La Karavelo n-ro 10, senpage elŝutebla 
el: http://www.esDerantoDt.com . 

2 Familinomo; prononcu kiel Hodriges. 



Sinjoro Rodrigues turniĝas al sinjorino 

Bernardino, kiu plu estas tre okupata pri 

la kaĝo: 

— Ho sinjorino, la etulo ne scias, kio 
estas plebiscito! 

— Ne mirigas, ke li ne scias, ĉar ankaŭ 
mi ne scias. 

— Kion vi diras?! Ĉu vi, sinjorino, ne 
scias, kio estas plebiscito? 

— Nek mi, nek vi; ĉe ni, neniu scias, kio 
estas plebiscito. 

— Neniu, haltu tuj! Mi kredas, ke mi jam 
donis pruvojn, ke mi ne estas ia 
sensciulo! 

— Via mieno ne trompas min. Vi estas tro 
fanfaronema. Jen: se vi scias, diru, kio 
estas plebiscito! Do? Oni atendas! 
Diru!... 

— Vi, sinjorino, volas inciti min! 

— Sed, homo de Dio, kial vi devas ne 
konfesi, ke vi ne scias? Estas nenia 
honto nescii iun vorton. Ja alitage 

okazis la samo, kiam Manĉjo demandis 
al vi, kio estas proleto. Vi parolis, 
parolis, kaj la knabo restis senscia! 

— Proleto, tuj respondis sinjoro 
Rodrigues, estas malriĉa civitano, kiu 
vivas per laboro malbone pripagata. 

— Jes, nun vi scias, ĉar vi iris al la 
vortaro; sed mi vetdonos al vi 
dolĉaĵon, se vi diros al mi, kio estas 
plebiscito, ne ŝovante la piedojn for de 
tiu seĝo! 

— Kian plezuron vi, sinjorino, havas 
ridindigi min antaŭ la ĉeesto de ĉi tiuj 
infanoj! 

— Ho! Ridinda vi mem vin igas! Estus tiel 
simple diri: Mi ne scias, Manĉjo, mi ne 
scias, kio estas plebiscito; iru preni la 
vortaron, mia filo. 

Sinjoro Rodrigues impete ekstaras kaj 

kriegas: 

— Sed mi scias! 


— Jes, jes! Interpaciĝu! - diras la 
knabino afable kaj petege. - Kia 
stultaĵo! Du homoj, kiuj tiom estimas 
unu la alian, kvereleti pro la plebiscito! 

Sinjorino Bernardino kisas la filinon kaj 

iras manfrapi al la ĉambropordo: 

— Sinjoro Rodrigues, venu sidiĝi, ne 
valoras la penon nervoziĝi pro afereto. 

— La negocisto atendis la okazon. La 
pordo tuj malfermiĝas. Li eniras, 
trairas la domon, kaj eksidas sur la 
balancoseĝo. 


— Sprite - kriegas Sinjoro Rodrigues post 
longa silento; — estas tre sprite! Mi! 
mi nescianta la signifon de la vorto 
piebiscito\ Mi...! 

La virino kaj la gefiloj proksimiĝas al li. 

La viro daŭras per profunde dogma tono: 

— Plebiscito... 


— Se vi do scias, diru! 

— Mi ne diros, por ne humiliĝi antaŭ miaj 
gefiloj! Mi ne cedas! Mi volas konservi 
la moralan forton, kiun mi devas havi 
en ĉi tiu domo! Iru al la diablo! 


Kaj rigardas ĉiuflanken, por vidi, ĉu estas 
ie iu alia, kiu povas profiti la lecionon. 

— Plebiscito estas leĝo dekretita de la 
romia popolo, kunveninta en 
popolkunvenoj. 


Kaj sinjoro Rodrigues, furiozega, forlasas 
la manĝejon kaj iras en sian 
dormoĉambron, perforte brufermante la 
pordon. 

En la dormoĉambro estis tio, kion li plej 
bezonis en tiu okazo: kelkaj gutoj da akvo 
el oranĝofloro kaj vortaro... 


La knabino transprenas la parolon: 

— Kompatinda nia patro! Li koleretiĝis tuj 
post la vespermanĝo! Oni diras, ke 
estas tiel danĝere! 

— Se li ne estus stulta - rimarkigis 
sinjorino Bernardino - kaj sincere 
konfesus, ke li ne scias, kio estas 
plebiscito! 

— Jes, ja - intervenis Manĉjo, pentanta 
tre multe pri tio, ke li estas la 
senintenca kaŭzinto de tiu tuta 
diskutaĉo - jes, ja, panjo, alvoku 
paĉjon kaj interpaciĝu. 


— Aĥ! - spirblovas ĉiuj, malafliktiĝintaj. 

— Romia leĝo, ĉu vi bone komprenas? 
Kaj oni volas enkonduki ĝin en 
Brazilon! Jen alia fremdaĵo...! 



Don Petro La Dua 

dua kaj lasta imperiestro de Brazilo 

UNIVERSALAJ KONGRESOJ DE ESPERANTO 



Zamenhof, estis lia unua 


Djalma Pessata 

naskiĝis en la 27-a de marto 1960 en Rio de Ĵanejro, Brazilo, 
kie li loĝas kun siaj familianoj. Post la plenumado de diversaj 
profesioj, Djalma estiĝis instruisto pri la portugala lingvo. En 
2004, li eklernis esperanton. De tiam, Djalma disvolvas 
diversajn agadojn ligitajn al la esperanta kulturo. Li verkas 
poemojn, surscenigas skeĉojn, en kiuj li mem aktoras, kaj 
dediĉiĝas al la verkado de dokument-videoj. La DVD Zamenhof 
- Um cidadao do mundo (Zamenhof - Mondcivitano ), 
portugallingva dokumentvideo pri la vivo kaj verko de 
verko eldonata de La Karavelo. 


Ekde ĉi tiu numero, LK eldonos la rubrikon Universalaj Kongresoj de Esperanto, sub la 
aŭtoreco de Djalma Pessata, en kiu nia plej ĵusa kunlaboranto prezentos la okazintajn 
universalajn kongresojn de esperanto. 


JJS 


1905 

1-a Universala Kongreso de Esperanto 



Loko: Bulonjo-ĉe-Maro, Francio 
Dato: 7-a ĝis 12-a de aŭgusto 

Aliĝintoj: 688 

La kongreso havis brilan 
sukceson. Tie estis solvitaj 
gravaj problemoj. La 

Deklaracio pri Esperanto 

datas de ĉi tiu kongreso. La 9-an 
de aŭgusto estis aprobataj la 

Fundamento, la Lingva 
Komitato, la flago kaj la himno 
de esperanto. 


La flago de 
Esperanto estis 
origine la flago de la 
Esperanto-Klubo en 
Bulonjo-ĉe-Maro 
(Francio), kaj ĝin oni 
adoptis okaze de la 
unua Universala 
Kongreso, 1905. 

La verdo simbolas la 
esperon, la blanko la pacon kaj neŭtralecon, la kvinpinta 
stelo la kvin (laŭ tradicia kalkulo) kontinentojn. 




Memoriga poŝtmarko pri la 1-a 
kongreso._ 

La Espero estas poemo 
verkita de Ludoviko Lazaro 
Zamenhof. La belga konsulo 
kaj muzikisto Felicien Menu de 
Menil verkis la muzikon de la 
himno La Espero. 

La advokato Alfredo Michaux 

estis la ĉefa organizinto de la 
1-a Universala Kongreso de 
Esperanto. 


Edmond Privat (1889-1962), juna sviso, 
estis unu el la famaj partoprenintoj en la 
Unua Kongreso de 1905, en Bulonjo-ĉe- 
Maro, kien li piediris. 

Zamenhof faris belan paroladon en 
Esperanto dum la 1-a UK, ĝin finante per 
preĝo verkita de li, sub la titolo Preĝo 
sub la Verda Standardo, kiu estas 
neŭtrala kaj profunde universalisma preĝo. 


A} leganio 


En 1905, Paul Berthelot 

fondis la tradician revuon 
Esperanto._ 



En la 10-a de aŭgusto, okazis tuttaga 
ekskurso de Boulogne-sur-Mer al Pas-de- 
Calais, en Francio, kaj poste al Folkestone kaj 
Dover, en Anglio, per la ŝipo Onward. 

Teatraĵoj Prezentitaj en la 1-a UK 

Mensogo pro Amo, de Eugene Labiche, kaj Edziĝo per Telefono, 

de Jacques Ferneuze, ambaŭ prezentitaj de amatora trupo el 
Francio. 

Kontraŭvola Edziĝo, de Moliere. Tradukis Victor Dufeutrel. 
Prezentis amatora 10-persona trupo el 8 landoj. 

Hamleto, de Shakespeare. Deklamis monologon angla komponistino 
kaj kantistino F. L. Schafer. 




La antaŭkongreso okazis 
en Salono Conway, en 
Parizo, sed la plejparto de la 
kongreso okazis en la urba 
teatrejo, kiu estis 
tute ornamita per verdaj 
flagoj de la loka 
esperantogrupo. 

En la apuda foto, la foriro de 
kelkaj partoprenantoj el la 
kongresejo. 


En la 1-a UK okazis pluraj paroladoj, inter 
kiuj, Emile Boirac, prezidanto de LKK, 
parolis pri la plej taŭga procedo por 
enkonduki Esperanton en la programon de 
lernejoj. Edmond Privat parolis pri 
propagando inter junularo, Kabe parolis pri 
internacia esperantista ligo kaj Zamenhof 
faris kritikon kaj klarigojn pri prononcado. 


BOIR^C 

RttUrt dt la tit Uj>n 

fhn. mmb-o it It £ Ot. tU 


KaBe 

(Kazimierz Bein) 


Lunde, la 7-an de aŭgusto, okazis 
fratiĝa kunveno inter protestanta 
(Friedrich Schneeberger, live) kaj 
katolika (Emile Peltier, dekstre) 
pastroj. 

En julio 1905 la londona revuo The 
British Esperantist organizis 
kantverkan konkurson pri la tiam 
venonta kongreso en Bulonjo. Venkis la 
kanto Kongresa Tag ', de Charles Reeve, 
el Londono. Jen la refreno, laŭ la 
famkonata Funiculi Funicula-. 


Ni kunvenu por kongresa tag' 

En Bulonjon sub la verda flag'. 
Malpaco ja ne daŭru plu: 

Ne estas ni fremduloj plu; 
Esperanta frato estas ne fremdulo plu. 


Ankaŭ lunde, vespere, okazis balo en 
ŝikaj kostumoj, krom naciaj dancoj. 


La urbestro de Bulonjo ordonis 
pretigi festenon por multnombraj 
kongresanoj. 



* 


* 


* 


* 


* 



Zamenhof- Um cidadao do mundo - DVD: 15 eŭroj (Kodo: 03) 

dokumentvideo de Djalma Pessata 
Lingvo: portugala (de Brazilo) 

La vivo de Zamenhofo, iniciatinto de la Internacia Lingvo 
Esperanto, prezentiĝas al la portugallingva publiko, ekde lia 
naskiĝo, en 1859, ĝis lia morto en 1917. La geografia kaj historia 
fono komprenigas la politikan, militan kaj etnan perturbadon, en 
kiu Eŭropo sin trovis je la tempo de Ludoviko Lazaro Zamenhofo. 
Tiel, la genieco de la poliglota kuracisto trovis en la diskriminado, 
en la rasismo kaj en la ĝenerala malkomprenado la fekundan 
grundon al lingva verkajo: la kreado de lingvo, kiu, naskiĝinta el 
la naturaj, sin prezentas regula kaj logika, adekvata al la 
internaciaj rilatoj, celante estiĝi bazo de interkomprenado inter la 
homoj. La unuaj internaciaj kongresoj de esperanto defilas antaŭ 
niaj okuloj, mirigante nin, pro ilia grandeco ankoraŭ malkonata de 
tiuj, kiuj ankoraŭ ne havis sian unuan renkontiĝon kun esperanto. 
Noto: Laŭ la kontrakto kun la aŭtoro, La Karavelo estas la sola 
eldonejo produktanta kaj komercanta ci tiun varon ekster Brazilo. 

Esperanto 
pulsas... 
en Karirio 


Joao Jose Santos 


En la lasta novembro, Radio Cidade do 
Sume, en Brazilo (subŝtato Paraibo, regiono 
Karirio, urbo Sumeo) dissendis unu-horan 
disvastigan intervjuon pri esperanto. Ĉi tiun 
radion povas kapti ĉirkaŭ 10 milionoj da 
homoj, kvankam oni ne certas, kiom da ili 
fakte aŭskultas ĝin, kaj specife ĉi tiun 
intervjuon. 

La intervjuistino Jacquelline Oliveira tiam 
interparolis kun Joao Aurelio kaj kun Joao 
Jose Santos. Ĉi tiu laboro estas disvolviĝinta 
de Joao Aurelio, brazila esperantisto kiu 
loĝas en la nordo de Portugalio. Li naskiĝis 
en la regiono Karirio, kaj kvankam tre for de 



Jacquelline Oliveira estras la radion Rddio Cidade do Sume 


sia lando, li disvolvas agadon por disvastigi 
esperanton en Karirio, montrante ke la amon 
al la lulgrundo la distanco ne nur ne nuligas, 
sed eĉ fortikigas. 


Aldone al la laboro disvolviĝinta en la 
radio, Joao Aurelio kontaktas urbodomojn kaj 
instruistojn por ekirigi esperanton en la 
kariria regiono. 


Esperanto puisas... 
en ia gimnazio 
de Estremozo 


Joao Jose Santos 

La 6-an de novembro 2008, 
okazis du prelegoj pri esperanto, 
kun montrado de kelkaj videoj 
plukitaj el Youtube, en la gimnazio 
de Estremozo: Escola Secundaria/ 
3 Rainha Santa Isabel. Ĉiu el la 
prelegoj estis unuhora. 


Entute estis tie 55 lernantoj, kies jaraĝoj estas inter 12 kaj 18, el 
kvar klasoj de la 7-a, 9-a, 11-a kaj 12-a lernjaroj. Kvin instruistoj 
ankaŭ aŭskultis la prelegojn: du prianglaj instruistoj, unu priportugala 
kaj du pri fizik-kemio. Estas interese scii, ke la disvastiga agado pri 
esperanto disvolviĝis far la departamento pri angla kaj kastilia lingvoj. 
Tio montras, ke se la disvastigo estas lerte farata, eĉ la instruistoj pri la 
angla kaj pri la kastilia povas labori por esperanto. Ili komprenas, ke 
esperanto ne malamikas kontraŭ iu ajn alia fako, kaj ke ĝia lernado 
devas esti paralela al la aliaj fakoj. 




Joao Jose Santos klarigas pri esperanto 

Fotoraporteto... 

La regiono Karirio en Brazilo 

Trapasanta kelkajn subŝtatojn de la brazila nordoriento, la 
regiono Karirio estis enloĝita de la kariri-popolo longe antaŭ la 
alveno de la portugaloj. El la diversaj kaririaj lingvoj, kvar estis 
priskribataj kaj do estas konataj. La subaj fotoj estas el diversaj 
subregionoj de Karirio. Akvon la karirianoj tre deziras, kaj ĝia ofta 
manko, temo en la kantoj de tiu regiono, estas la kaŭzo de la 
malfavoraj vivkondiĉoj de multaj karirianoj. 

Joao Jose Santos 




Sume, en okcidenta Karirio, subŝtato 
Paraiba. 



Elsalikoka manĝaĵo, tipa de 
Karirio. 



Urbo Crato, en la kariria regiono 
apartenanta al la subŝtato Ceara. 

